Будынак на вуліцы К. Маркса 37 – гэта Лютэранская кірха меркаванага аўтарства Юзафа Бараньскага. У 1936 г. прыхаджане мясцовай евангелісцка-аўгсбургскай абшчыны выкупілі ўчастак зямлі пад будаўніцтва кірхі. Гэта ўнікальны для Беларусі праект, бо культавых збудаванняў у стылі мадэрнізм ў краіне практычна няма. У 1945 г. будынак пераабсталявалі пад дзіцячы кінатэатр. У выніку з’явілася прыбудова ў правай частцы і зніклі вітражы.